**KÚPNA ZMLUVA**

uzavretá podľa ustanovení §409 a nasl. Zákona č. 513/1991 Zb. Obchodný zákonník

v znení neskorších predpisov

(ďalej len „zmluva“)

**Zmluvné strany**

**Kupujúci:**

Obchodné meno: **Promitor s.r.o.**

Sídlo: Matúškovská cesta 31/1551, 924 01 Galanta

IČO: 36275531

DIČ: 2022064429

IČ DPH: SK 2022064429

Bankové spojenie: ...........................................................

IBAN: ...........................................................

a

**Predávajúci:**

Obchodné meno: **........................................................**

Sídlo: ...........................................................

IČO: ...........................................................

DIČ: ...........................................................

IČ DPH: ...........................................................

Bankové spojenie: ...........................................................

IBAN: ...........................................................

(ďalej len „predávajúci“)

(ďalej len „kupujúci“ a spoločne „zmluvné strany“)

**Preambula**

Zmluvné strany uzatvárajú túto Kúpnu zmluvu (ďalej len „KZ“) v súlade s výsledkom obstarávania na Predmet kúpy **„Fotovoltaika“**. (ďalej len „Zariadenie“). Predávajúci a kupujúci vyhlasujú, že sa presvedčili o identite druhej strany a že označenie zmluvných strán uvedené v záhlaví tejto Kúpnej zmluvy zodpovedá aktuálnemu stavu zapísanému v príslušnom registri.

Zmluvné strany sa dohodli podľa § 409 a nasl. Obchodného zákonníka v znení neskorších predpisov na uzavretí tejto zmluvy za nižšie uvedených podmienok:

**Čl. 2**

**VÝCHODISKOVÉ PODKLADY A ÚDAJE**

1. Podkladom pre uzatvorenie tejto zmluvy je víťazná ponuka Predávajúceho zo dňa ..................... spracovaná v súlade s výzvou na predkladanie ponúk v rámci procesu obstarávania.
2. Východiskové údaje:

Názov zariadenia: **„STREŠNÝ FOTOVOLTICKÝ SYSTÉM S CELKOVÝM VÝKONOM 77,35 KWp“**

* 1. Miesto dodania a realizácie~~:~~ GALANTA CKN 2068/4 KÚ GALANTA S.Č.2345 v obci GALANTA - v objekte investora Promitor s.r.o.
  2. Investor: Promitor s.r.o., Matúškovská cesta 31/1551, 924 01 Galanta

**Čl. 3. PREDMET ZMLUVY**

1. Predávajúci sa zaväzuje dodať tovar a zhotoviť /vykonať/ za podmienok stanovených v tejto zmluve všetky práce pre uskutočnenie Zariadenia v zmysle a rozsahu Cenovej ponuky, ktorá tvorý prílohu č. 1 tejto zmluvy a za podmienok dohodnutých v tejto zmluve. Bližšia špecifikácia a charakteristika Zariadenia, teda predmetu zmluvy, je špecifikovaná vo výzve na predkladanie ponúk.
2. Kupujúci sa zaväzuje za podmienok tejto kúpnej zmluvy prevziať a zaplatiť kúpnu cenu za dodanie a zhotovenie Zariadenia tak ako je to uvedené v čl. 6 tejto zmluvy.
3. Predmetom kúpy sa rozumie dodanie tovaru a zhotovenie všetkých montážnych prác podľa čl. 3, bodu 1 tejto zmluvy a podmienok súťaže.
4. Zariadenie zhotovené podľa čl. 3 bodu 1. a 2. bude spĺňať všetky predpísané základné akostné technické ukazovatele.

**Čl. 4. ČAS PLNENIA**

1. Termín plnenia predmetu zmluvy, t.j. dodania a zhotovenia Zariadenia podľa čl. 3 v rozsahu bodu 1. je:
2. Lehota začatia realizácie: do 15 dní odo dňa uzavretia tejto zmluvy
3. Termín ukončenia a odovzdania Zariadenia: najneskôr do .... dní od uzavretia tejto zmluvy
4. Ak Predávajúci pripraví Zariadenie alebo jeho dohodnutú časť na odovzdanie pred dohodnutým termínom, zaväzuje sa kupujúci toto dielo prevziať aj v skoršom ponúknutom termíne.
5. Dodržanie času plnenia zo strany Predávajúceho je závislé od riadneho a včasného spolupôsobenia Kupujúceho dohodnutého v tejto zmluve. Po dobu omeškania Kupujúceho s poskytnutím spolupôsobenia nie je predávajúci v omeškaní so splnením záväzku.
6. Kupujúci sa zaväzuje dokončené Zariadenie prevziať a zaplatiť za jeho zhotovenie dohodnutú cenu.
7. Predĺženie lehoty dodania a zhotovenia Zariadenia, tovaru

Predávajúci má právo na predĺženie lehoty dodania a zhotovenia tovaru po dohode s  kupujúcim zápisom do montážneho denníka a obojstranným podpísaním dodatku ku kúpnej zmluve v prípade, že:

1. sa podstatne zmení množstvo alebo povaha prác dodatočne vyžiadaných kupujúcim
2. ak kupujúci oneskorene odovzdá stavenisko, doklady potrebné ku začatiu montáže,
3. nastanú obzvlášť nepriaznivé klimatické podmienky
4. zdržanie, chyby alebo prekážky budú spôsobené kupujúcim
5. zvláštne okolnosti, nezavinené porušením povinností predávajúceho alebo niekoho, za koho predávajúci zodpovedá
6. v prípade živelných pohrôm

Predĺženie lehoty dodania a zhotovenia, montáže Zariadenia určí kupujúci po dohode so predávajúcim formou dodatku k zmluve, predloženým predávajúcim najneskôr 30 dní pred pôvodným zmluvným termínom ukončenia.

**Čl. 5. KÚPNA CENA**

1. Kúpna cena za dodanie a zhotovenie predmetu zmluvy v rozsahu čl. 3. tejto zmluvy je stanovená dohodou zmluvných strán v zmysle § 3 Zákona č. 18/1996 Z. z. o cenách v znení neskorších zmien a je doložená kalkuláciou - rozpočtom, ktorý tvorí prílohu č. 1 k tejto zmluve.
2. Kúpna cena za dodanie a zhotovenie Zariadenia podľa čl. 3. predstavuje:

Cena bez DPH: .................................... EUR, slovom: ............................................. EUR

DPH: .................................... EUR, slovom: ............................................. EUR

Cena s DPH: ................................... EUR, slovom: ............................................. EUR

1. V kúpnej cene sú zahrnuté všetky náklady súvisiace s dodaním a zhotovením Zariadenia. V kúpnej cene za dodanie a zhotovenie Zariadenia sú obsiahnuté aj náklady na vybudovanie, prevádzku, zaškolenie, údržbu vypratanie zariadenia staveniska Predávajúceho.
2. Financovanie ako aj zaplatenie kúpnej ceny Zariadenia sa bude realizovať na základe potvrdeného súpisu vykonaných prác.
3. Súpis skutočne zrealizovaných prác je podkladom pre fakturáciu dohodnutej kúpnej ceny. Predávajúci dostane zaplatené za množstvo skutočne vykonanej práce.
4. Kúpna cena Zariadenia môže byť upravená v prípade naviac prác požadovaných kupujúcim výlučne vo forme dodatku k tejto KZ v súlade so zákonom. Podkladom bude vzájomne odsúhlasený doplnok k rozpočtu, ktorý vypracuje predávajúci, najneskôr 1 týždeň pred realizáciou prác.

**Čl. 6. PLATOBNÉ PODMIENKY**

1. Kúpnu cenu za dodanie a zhotovenie Zariadenia sa kupujúci zaväzuje zaplatiť na základe faktúry, ktorú Predávajúci vystaví, po odovzdaní predmetu zmluvy Kupujúcemu.
   1. Zariadenie bude fakturované do 5 dní na základe kupujúcim odsúhlaseného súpisu vykonaných prác, v ktorom bude uvedené množstvo merných jednotiek a ich ocenenie v súlade s objektovou skladbou projektu a ponukového rozpočtu.
   2. Overenie vykonaných prác vykoná Kupujúci do 3. pracovného dňa od predloženia súpisu skutočne zrealizovaných prác Predávajúcim. Ak má súpis vady, vráti ho Predávajúcemu na prepracovanie.
2. Zmeny vo výmerách:
   1. Všetky zmeny, doplnky a akékoľvek dodatky k zmluvnej kúpnej cene, budú ocenené sadzbami a cenami uvedenými v čl. 5. tejto KZ. Uhradené budú až po odsúhlasení kupujúcim a obojstrannom potvrdení dodatku k KZ uzatvorenom v súlade so zákonom.
   2. Nové položky musia byť kalkulované rovnakým spôsobom, ako bola vypočítaná kúpna cena, t.j. pri  použití rovnakých réžií, ziskov, miezd sadzieb mechanizmov a cien materiálov.
   3. Predávajúci nemá nárok na dodatočné platby za náklady, ktorým bolo možné predísť pri včasnom upozornení kupujúceho na nedostatky na strane Predávajúceho.
3. Faktúra bude obsahovať všetky náležitosti v zmysle platných právnych predpisov.
4. V prípade, že faktúra nebude obsahovať všetky náležitosti v zmysle platných právnych predpisov, kupujúci je oprávnený vrátiť ju predávajúcemu na doplnenie. V takom prípade sa preruší plynutie lehoty splatnosti a nová lehota splatnosti začne plynúť doručením opravenej faktúry kupujúcemu.
5. Lehota splatnosti faktúry je 30 dní od jej doručenia kupujúcemu.

**Čl. 7 . ZÁRUČNÁ DOBA - ZODPOVEDNOSŤ ZA VADY**

1. Kupujúci zodpovedá za to, že predmet zmluvy je zhotovený podľa podmienok tejto kúpnej zmluve, všetkých jej príloh a že počas záručnej doby bude mať vlastnosti dohodnuté v tejto zmluve.
2. Predávajúci zodpovedá za vady, ktoré predmet má v čase jeho odovzdania kupujúcemu. Za vady, ktoré sa prejavili po odovzdaní Zariadenie zodpovedá predávajúci iba vtedy, ak boli spôsobené porušením jeho povinností.
3. Predávajúci nezodpovedá za vady, ktoré boli spôsobené použitím podkladov a vecí poskytnutých kupujúcim a predávajúci ani pri vynaložení všetkej starostlivosti nemohol zistiť ich nevhodnosť alebo na ňu upozornil kupujúceho a ten na ich použití trval.
4. Záručná doba na dielo sa po vzájomnej dohode v súlade so zákonom NR SR č. 254/1998 Z. z. o verejných prácach, § 12, ods. 1, písm. b) stanovuje na 60 mesiacov a začína plynúť zápisničným odovzdaním a prevzatím Zariadenie bez vád a nedorobkov medzi predávajúcim a kupujúcim.
   1. Oznámenie vád musí byť podané len písomne a v záručnej dobe, inak je neplatné a musí obsahovať označenie vady, ako sa prejavuje.
   2. Zmluvné strany sa dohodli pre prípad vady Zariadenie, že počas záručnej doby má kupujúci právo požadovať a predávajúci povinnosť bezplatne odstrániť zistené a oprávnene písomne reklamované vady.
5. Predávajúci sa zaväzuje v prípade reklamácie nastúpiť na servisný úkon do .... hodín od nahlásenia poruchy a odstrániť poruchy do .... pracovných dní.
6. Zisťovanie vád:
   1. Kupujúci je oprávnený kontrolovať prácu Predávajúceho a upozorniť ho na akúkoľvek vadu, ktorú nájde. Takáto kontrola nezbavuje Predávajúceho jeho zodpovednosti za práce.
   2. Kupujúci môže predávajúcemu nariadiť vyhľadanie vady, odkrytie a odskúšanie akýchkoľvek prác (častí Zariadenie) u ktorých predpokladá, že môžu byť vadné.
7. Neodstránené vady po ukončení prác:
   1. Kupujúci môže po ukončení prác zadať odstránenie nejakej vady tretej strane. Môže tak urobiť vtedy, ak predávajúci takúto vadu neodstránil počas doby stanovenej na odstránenie.
   2. Ak predávajúci sám neodstráni takúto vadu počas predtým dohodnutej doby, kupujúci môže zadať odstránenie tejto vady tretej strane. Kupujúci je povinný informovať Predávajúceho min. 3 kalendárne dni dopredu o svojom úmysle zadať odstránenie nejakej vady tretej strane. Náklady súvisiace s odstránením vady budú vyúčtované predávajúcemu, ktorý ich uhradí do 14 dní od doručenia faktúry.
   3. Ak sa ukáže, že vada je neopraviteľná, zaväzuje sa predávajúci dodať do 30 dní od zistenia tejto skutočnosti vadnú časť plnenia.

**Čl. 8. PODMIENKY VYKONANIA ZARIADENIA**

1. Predávajúci sa zaväzuje vykonať dodanie a zhotovenie zariadenia vo vlastnom mene a na vlastnú zodpovednosť.
2. Riziká Predávajúceho - predávajúci je zodpovedný za akékoľvek zničenie alebo poškodenie fyzického majetku kupujúceho a majetku súkromných osôb, zranenie osôb a usmrtenie, ku ktorým dôjde počas realizácie prác, alebo ako dôsledok vykonávania prác v rámci KZ. Predávajúci nenesie zodpovednosť v prípade výnimočných rizík. V prípade potreby si kupujúci zabezpečí dopravné značenie komunikácií, vyjadrenie a splnenie požiadaviek dopravného inšpektorátu k realizácii Zariadenie.
3. Odovzdanie staveniska
   1. Kupujúci odovzdá predávajúcemu stavenisko do 5 kalendárnych dní   
      od účinnosti zmluvy.
   2. Súčasne s odovzdaním staveniska, kupujúci administratívne umožní predávajúcemu prístup na  stavenisko.
   3. Prístup na stavenisko - predávajúci je povinný umožniť kupujúcemu a komukoľvek, kto má   
      na to povolenie od kupujúceho, prístup na stavenisko a na ktorékoľvek miesto, kde sa vykonávajú resp. majú vykonávať práce v súlade so KZ.
   4. Predávajúci zabezpečí na svoje náklady stráženie a osvetlenie staveniska. Kupujúci zodpovedá za čistotu a poriadok na stavenisku, ako aj čistotu používaných obecných komunikácií v blízkosti staveniska (pri vstupe a výjazde). Zároveň zodpovedá za primeranú čistotu vozidiel. Kupujúci odstráni na vlastné náklady odpady, ktoré sú výsledkom jeho činnosti.
4. Prevádzkové, sociálne, prípadne aj výrobné zariadenie staveniska si zabezpečuje predávajúci. Náklady na  vybudovanie, prevádzkovanie, zaškolenie, údržbu, likvidáciu a vypratanie zariadenia staveniska sú súčasťou zmluvnej ceny podľa čl. 5 tejto zmluvy.
5. Predávajúci zabezpečí na svoje náklady dopravu a skladovanie strojov, zariadení alebo konštrukcií, montážneho materiálu, všetkých stavebných hmôt a dielcov, materiálov a výrobkov a ich presun zo skladu na stavenisko, denné čistenie dotknutých komunikácií počas realizácie Zariadenie.
6. Prerušenie a zastavenie prác
   1. Predávajúci je povinný cestou montážneho denníka upozorniť kupujúceho na skutočnosti, ktoré budú mať za následok prerušenie prác.
   2. Predávajúci je oprávnený prerušiť práce v týchto prípadoch:
7. zistenie vady projektu,
8. pokračovanie v prácach by spôsobilo v ďalšom období škodu, alebo by bola ohrozená bezpečnosť pri práci,
9. v prípade uvedenom v § 551 Obchodného zákonníka.
   1. Kupujúci je oprávnený pozastaviť montážne práce v týchto prípadoch:
10. ak zistí, že predávajúci vykonáva Zariadenie v rozpore so KP a projektom tovaru,
11. pokračovanie v prácach by spôsobilo v ďalšom období škodu, alebo by bola ohrozená bezpečnosť pri práci.
    1. Obidve zmluvné strany môžu požiadať o prerušenie a zastavenie prác, avšak v plnom rozsahu zodpovedajú za škody týmto spôsobené.
    2. Pri zastavení alebo prerušení prác je predávajúci povinný urobiť také úpravy alebo opatrenia, aby prípadné škody na diele, ktoré by mohli vzniknúť z uvedeného titulu boli minimálneho rozsahu. Náklady na tieto úpravy resp. opatrenia v plnom rozsahu nesie strana, z ktorej viny boli práce zastavené alebo prerušené.
12. Kvalita dodania tovaru
    1. Všetky práce musia byť vykonané podľa platných STN a technologických postupov (pokynov výrobcu pre použitie materiálov a výrobkov, ktoré sú súčasťou dodávky, vrátane preukazných skúšok odsúhlasených kupujúcim) platných v čase vykonávania Zariadenie,   
       pri dodržaní predpisov o bezpečnosti a ochrane zdravia pri práci. Všetky prípadné zmeny, vo vyššie uvedených materiáloch (TKP, ZTKP a pod.), ktoré vyplynú napr. z novelizácie noriem resp. iných požiadaviek na kvalitu počas realizácie Zariadenie, budú odsúhlasené obidvomi zmluvnými stranami a premietnuté do týchto materiálov.
13. Odovzdávacie a preberacie konanie Zariadenia
    1. Predávajúci k preberaciemu konaniu pripraví:
14. montážny denník
15. finančné odúčtovanie predmetu zmluvy k termínu preberacieho konania
    1. Keď Predávajúci dokončí práce na objekte a Zariadenie je v takom stave, aby mohlo slúžiť svojmu účelu, kupujúci so predávajúcim spíšu protokol o preberaní predmetu zmluvy.
16. Bezpečnosť pri montáže a ochrana životného prostredia – predávajúci
17. je zodpovedný za bezpečnosť všetkých vykonávaných prác na stavenisku počas celej doby realizácie Zariadenie vrátane odstraňovania prípadných vád na ňom
18. sa zaväzuje, že bude podnikať všetky kroky na ochranu životného prostredia na stavenisku a v jeho okolí a predchádzať škodám a úrazom osôb alebo verejného či iného vlastníctva v dôsledku zničenia, hluku alebo iných príčin vznikajúcich ako dôsledok jeho metód práce.
19. Bezpečnosť a ochrana zdravia pri práci – predávajúci:

* zodpovedá za zabezpečenie bezpečnostných a zdravotných požiadaviek na stavenisku podľa Nariadenia vlády SR č. 396/2006 Z. z. o minimálnych bezpečnostných a zdravotných požiadavkách na stavenisko
* je zodpovedný za bezpečnosť všetkých osôb oprávnených byť na stavenisku a ohlásených u vedúci elektroinštalácie, a udržiavať stavenisko a dielo v takom poriadku, aby sa predišlo ohrozeniu týchto osôb
* je povinný zabezpečiť zamedzenie vstupu cudzích osôb na stavenisko. Predávajúci zabezpečí označenie a zabezpečenie staveniska tak, aby nedošlo k poškodeniu zdravia alebo majetku tretích osôb. V takomto prípade znáša v plnom rozsahu spôsobenú škodu.

1. Kupujúci zabezpečí všetky rozhodnutia orgánov štátnej správy, potrebné pre vykonanie Zariadenie.
2. Predávajúci je povinný viesť pri montáže montážny denník v zmysle zákona č. 50/1976 Zb. (Stavebný zákon) v znení neskorších predpisov a vyhláškou MŽP SR č. 453/2000 Z. z. ktorou sa vykonávajú niektoré ustanovenia stavebného zákona, od dňa začatia prác až do odstránenia poslednej vady resp. nedorobku, zisteného pri kolaudácii stavby. Montážny denník sa musí nachádzať na stavbe a musí byť trvale prístupný. Zápisy do neho robí predávajúci v deň, kedy boli práce vykonané alebo nastali okolnosti, ktoré je potrebné riešiť.
   1. V montážnom denníku budú zapísané najmä tieto údaje:

Denný zápis:

dátum (mesiac, rok, názov dňa); - údaje o počasí, maximálna a minimálna teplota; - údaje o pracovnej dobe, jej začiatok a koniec, smennosť; - pracovníci a ich počty; - mechanizmy;

- časový postup prác na stavbe.

* 1. Ostatné údaje, napr.:

požiadavky predávajúceho na kupujúceho a naopak, prerušenie elektromontážnych prác s odôvodnením, záznam o okolnostiach, ktoré majú vplyv na postup prác, zápisy o vykonaných skúškach, zmeny a odchýlky vykonávaných prác od schválenej dokumentácie, zápisy o dohodách predávajúceho s kupujúcim a projektantom, požiadavky kupujúceho na odstránenie vád v priebehu vykonávaniaZariadenie, škody v objekte, zoznam príloh a dokladov montážneho denníka.

* 1. Predávajúci denne robí zápisy do montážneho denníka a minimálne raz za dva týždne zašle resp. odovzdá kópie kupujúcemu.
  2. Montážny denník musí byť na stavbe trvalo prístupný kupujúcemu, prípadne iným osobám, ktoré majú právo robiť v ňom zápisy alebo kontroly.
  3. Okrem zástupcov predávajúceho, kupujúceho a projektanta môžu do montážneho denníka vykonávať záznamy poverení zástupcovia príslušných orgánov štátnej správy.
  4. Zápisy v montážnom denníku sa nepovažujú za zmenu zmluvy, ale slúžia ako podklad pre vyhotovenie dodatkov ku zmluve v súlade so zákonom.

1. Ukončenie prác
   1. Predávajúci písomne oznámi kupujúcemu pripravenosť na odovzdanie Zariadenie najneskôr 10 kalendárnych dní pred termínom, kedy by malo byť pripravené na odovzdanie.
   2. Kupujúci na základe oznámenia predávajúceho zvolá preberacie konanie.
   3. Kupujúci prevezme dielo len bez vád a nedorobkov. Vadou sa rozumie odchýlka v kvalite, rozsahu a parametroch diela stanovených touto zmluvou. Nedorobkom sa rozumie nedokončená práca proti zmluve.

**Čl. 9. ZMLUVNÉ POKUTY A ÚROKY**

1. V prípade, že z dôvodu nedodržania termínu vykonania Zariadenia zo strany predávajúceho, alebo z dôvodu nesplnenia záväzku predávajúceho zaplatí predávajúci kupujúcemu zmluvnú pokutu vo výške 0,05 % z kúpnej ceny uvedenej v článku 5 tejto zmluvy a to za každý aj začatý deň o ktorý je v omeškaní s realizáciou diela. Zaplatenie zmluvnej pokuty nezbavuje predávajúceho jeho zodpovednosti.

1. Kupujúci zaplatí predávajúcemu úrok z omeškania za každý aj začatý deň o ktorý je v omeškaní za: omeškanie s úhradou faktúry 0,05 % z dlžnej čiastky.

**Čl.** **10. VYŠŠIA MOC**

1. Pre účely tejto zmluvy sa za vyššiu moc považujú prípady, ktoré nie sú závislé, ani ich nemôžu ovplyvniť zmluvné strany, napr. vojna, mobilizácia, povstanie, živelné pohromy, pod.
2. Ak sa splnenie tejto zmluvy stane nemožným do troch mesiacov od vyskytnutia sa vyššej moci, strana, ktorá sa bude chcieť odvolať na vyššiu moc, požiada druhú stranu o úpravu zmluvy vo vzťahu k predmetu, cene a času plnenia. Ak nedôjde k dohode, má strana, ktorá sa odvolala na vyššiu moc, právo odstúpiť od zmluvy. Účinky odstúpenia nastanú dňom doručenia oznámenia.

**Čl. 11. SPOLUPÔSOBENIE A PODKLADY KUPUJÚCEHO**

1. Predávajúci zhotoví Zariadenie použitím týchto vecí a podkladov, ktoré poskytne kupujúci v dohodnutých termínoch: odovzdá stavenisko na základe písomnej výzvy predávajúcemu v súlade s čl. 4 bodom 1 tejto zmluvy.
2. Spolupráca predávajúceho s kupujúcim:
   1. Za spolupôsobenie kupujúceho sa označuje odovzdanie staveniska, priebežné platenie ceny za Zariadenie, prevzatie Zariadenie a dodržanie čl. 6. a čl. 8. tejto KZ.
   2. Styk kupujúceho s predávajúcim bude vykonávaný pomocou záznamov v montážnom denníku, pravidelnými kontrolnými dňami a ďalšími potrebnými a dostupnými formami – vyžaduje sa však písomná forma.
   3. Montážny denník bude viesť predávajúci odo dňa prevzatia staveniska do termínu zápisničného prevzatia stavby kupujúcim bez vád a nedorobkov. Do denníka sa budú zapisovať všetky skutočnosti rozhodné pre plnenie KZ. Kupujúci je povinný sledovať obsah denníka a k zápisom pripájať svoje stanovisko. Ak technický dozor nesúhlasí s obsahom zápisu v montážnom denníku, zapíše to do troch pracovných dní s uvedením dôvodov. Inak sa predpokladá, že s obsahom súhlasí.
   4. Zmeny v poverených osobách vedúci elektroinštalácie a kupujúceho sú obidve zmluvné strany povinné vykonať zápisom v montážnom denníku do 3 dní od dátumu zmeny.

**Čl. 12. OSTATNÉ USTANOVENIA**

1. Obchodné tajomstvo
   1. Za spolupôsobenie kupujúceho sa označuje odovzdanie staveniska, platenie kúpnej ceny Zariadenia, prevzatie Zariadenia a dodržanie čl. 6. a čl. 8. tejto KP.
   2. Kupujúci a Predávajúci sa zaväzujú, že obchodné a technické informácie, ktoré mu boli zverené zmluvným partnerom, nesprístupní tretím osobám bez jeho písomného súhlasu, alebo ich nepoužije pre iné účely, než pre plnenie podmienok tejto zmluvy.
   3. Toto ustanovenie sa nevzťahuje na obchodné a technické informácie, ktoré sú bežne dostupné tretím osobám a ktoré zmluvný partner neochráni zodpovedajúcim spôsobom.
2. Vykonávanie Zariadenia
   1. Predávajúci bude pri plnení predmetu KZ postupovať s odbornou starostlivosťou na vysokej profesionálnej úrovni. Zaväzuje sa dodržiavať všeobecne záväzné predpisy a podmienky tejto zmluvy. Predávajúci sa bude riadiť východiskovými podkladmi kupujúceho, pokynmi kupujúceho, zápismi a dohodami oprávnených pracovníkov zmluvných strán, rozhodnutiami a vyjadreniami dotknutých orgánov štátnej správy.
   2. Predávajúci je povinný upozorniť kupujúceho na nevyhovujúce vlastnosti vecí, ktoré od neho prevzal, alebo na nevhodné pokyny, ktoré mu kupujúci dal na vyhotovenie Zariadenie. Ak túto povinnosť predávajúci splnil, nezodpovedá za nemožnosť dokončenia Zariadenie, pokiaľ kupujúci na použití odovzdaných vecí a dodržaní uložených pokynov trvá.
   3. Predávajúci je zodpovedný za:
3. správnosť polohy, výšok, rozmerov a umiestnenia všetkých objektov tovaru
4. zabezpečenie všetkých potrebných prístrojov, zariadení, pomôcok, materiálov a pracovníkov vo vzťahu k vyššie uvedenej zodpovednosti za vytyčovacie práce.
   1. Pokiaľ sa kedykoľvek v priebehu vykonávania prác zistí chybná poloha, chybné výšky, rozmery alebo umiestnenia akejkoľvek časti Zariadenie, predávajúci je povinný takú vadu na vlastné náklady odstrániť ku spokojnosti kupujúceho, či už je k náprave vyzvaný technickým dozorom alebo nie.
   2. Počas vykonávania prác na Zariadení predávajúci má ~~tento~~ právo hospodárenia na predmetnom Zariadení Pokiaľ kupujúci začne svojvoľne využívať neodovzdané a neprevzaté Zariadenie, kupujúci zodpovedá za všetky škody spôsobené na Zariadení.
   3. Predávajúci zodpovedá za škody a uplatnené sankcie orgánov a organizácií, ktoré počas výstavby spôsobí.
   4. Ak v priebehu dodania a zhotovenia Zariadenia predávajúci zistí nedostatky, upozorní na ne kupujúceho. Na základe tohto upozornenia kupujúci cestou montážneho denníka určí lehotu na ich odstránenie a určí ďalší postup vykonávania Zariadenie do doby odstránenia nedostatkov v lehote do 10 kalendárnych dní od tohto upozornenia. V prípade, že tak neurobí, predĺži sa doba výstavby o čas, ktorý je v omeškaní.
   5. Kupujúci má právo dožadovať sa voči predávajúcemu, aby odstránil chyby, ktoré spôsobil nesprávnym vyhotovením a to priebežne.
5. Úhrada škôd a nákladov

Pri uplatňovaní a úhrade škôd a nákladov sa zmluvné strany budú riadiť ustanoveniami § 373 až § 386 Obchodného zákonníka.

1. Poveriť k zhotovením niektorých prác iného subjektu, subdodávateľa, Predávajúci môže na základe súhlasu kupujúceho. Tento súhlas nezbavuje predávajúceho povinnosti a zodpovednosti stanovenej v zmluve.
2. Zmeny a doplnky
   1. Kupujúci je oprávnený nariadiť predávajúcemu akékoľvek zmeny tovarov, kvality a množstiev prác, ktoré považuje podľa svojho názoru za nevyhnutné a primerané.
   2. Predávajúci je povinný na základe požiadania kupujúceho:
3. zvýšiť alebo znížiť množstvá prác uvedených v zmluve,
4. nevykonať práce, ktoré kupujúci určí nevykonávať,
5. zmeniť druh alebo kvalitu prác,
6. zmeniť výšku, vedenie, polohu alebo rozmery ktorejkoľvek časti Zariadenie,
7. vykonať dodatočné práce nevyhnutné na dokončenie Zariadenie,
8. zmeniť postup vykonávania prác,

Tieto zmeny nebudú dôvodom k odstúpeniu od KZ a budú ocenené v cenovej úrovni a spôsobom uvedeným v prílohe č. 1.

* 1. Predávajúci nevykoná zmeny žiadnych prác bez písomného súhlasu kupujúceho.
  2. Kupujúci môže kedykoľvek opraviť alebo zmeniť zmluvne potvrdený výkaz výmer jednotlivých prác, pokiaľ tieto predávajúci nevykonáva v súlade so KZ.

1. Plnenie povinností
   1. Predávajúci si bude plniť povinnosti vyplývajúce z rozhodnutí dotknutých orgánov štátnej správy vydaných pred začatím a počas realizácie montáže.
   2. V prípade porušenia resp. nesplnenia týchto povinností bude kupujúci prípadné sankcie uplatňovať u predávajúceho.
   3. Po ukončení každej pracovnej zmeny predávajúci zabezpečí stavenisko a jeho okolie tak, aby nedošlo k prípadným kolíziám a úrazom.
   4. Počas realizácie montáže je Predávajúci povinný:
2. udržiavať na stavenisku čistotu a poriadok,
3. zabezpečiť očistenie svojich mechanizmov pred vstupom na verejné komunikácie.
4. Odstúpenie od zmluvy

7.1 Kupujúci alebo predávajúci môžu odstúpiť od zmluvy ak je druhá strana príčinou podstatného porušenia zmluvy čo značne obmedzí úžitky zo zmluvy vyplývajúce.

7.2 Odstúpenie od zmluvy je možné len v tom prípade, keď oprávnená strana poskytla druhej strane primeranú lehotu s písomným upozornením, že po jej nedodržaní od zmluvy odstúpi. Pre odstúpenie od zmluvy platia § 344 § 351 Obchodného zákonníka. Odstúpenie od zmluvy je možné pri porušení zmluvy ktoroukoľvek zo zmluvných strán.

1. Vymedzenie prípadov podstatného a nepodstatného porušenia zmluvy

8.1 Zmluvné strany označujú porušenie zmluvy za podstatné ak:

1. kupujúci neposkytne spolupôsobenie pri plnení záväzku, ku ktorému sa zaviazal v tejto zmluve, čoho dôsledkom bude u  predávajúceho zmarenie výstavby, resp. podstatné sťaženie realizácie Zariadenia,
2. predávajúci bude meškať s realizáciou dodania a zhotovenia podľa odsúhlaseného termínu viac ako 1 mesiac a spôsobí si ho vlastnou vinou,
3. predávajúci nesplní zmluvný záväzok, ku ktorému sa zaviazal v článku 12. tejto zmluvy o Zariadenie,
4. kupujúci v rozpore s touto zmluvou do 30 kalendárnych dní neprevezme dokončenú a riadne ponúknutú dodávku predávajúceho, alebo neurobí ani opatrenia nasvedčujúce ochote kupujúceho dodávku prevziať,
5. ak bude na kupujúceho alebo predávajúceho vyhlásený konkurz alebo bude začatá jeho likvidácia.

Podstatným porušením zmluvy sú vyššie uvedené prípady.

8.2 Podstatné porušenie má za následok, že oprávnená strana využije právo od tejto zmluvy odstúpiť podľa § 345 a § 564 Obchodného zákonníka.

8.3 Ostatné porušenie (nesplnenie) zmluvných povinností označujú zmluvné strany ako nepodstatné s oprávnením strany oprávnenej odstúpiť od záväzku podľa § 346 odst. 1 Obchodného zákonníka.

1. Platby pri odstúpení od zmluvy

9.1 Ak sa od zmluvy odstúpi pre jej podstatné porušenie zo strany predávajúceho, kupujúci vystaví potvrdenie o cene realizovaných prác a objednaných materiálov (do doby odstúpenia od zmluvy) a má nárok na úhradu škôd z titulu akéhokoľvek omeškania vyplývajúceho z porušenia zmluvy.

9.2 Ak celková čiastka, na ktorú má kupujúci nárok prevyšuje platby prislúchajúce predávajúcemu, rozdiel musí byť považovaný za pohľadávku kupujúcemu voči predávajúcemu.

9.3 Ak sa od zmluvy odstúpi pre jej podstatné porušenie zo strany kupujúceho, predávajúci vyčísli náklady, ktoré mu z toho titulu vzniknú a predloží ich na odsúhlasenie kupujúcemu. Kupujúci na základe toho vystaví potvrdenie, v ktorom odpočíta platby (predtým predplatené), ktoré predávajúci dostal až do dňa vydania predmetného potvrdenia.

1. Zmluvné strany súhlasia, že oprávnení zamestnanci poskytovateľa, MPRV SR, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči dodávateľovi kontrolu/audit obchodných dokumentov a vecnú kontrolu v súvislosti s realizáciou zákazky a dodávateľ je povinný poskytnúť súčinnosť v plnej miere. Uvedenú povinnosť musia obsahovať aj zmluvy so subdodávateľmi zazmluvneného dodávateľa.

**Čl. 13 Subdodávatelia a pravidlá pre zmenu subdodávateľov**

1. Predávajúci sa zaväzuje uviesť údaje o všetkých známych subdodávateľoch v štruktúre podľa prílohy č. 2 zmluvy.
2. Predávajúci je povinný oznámiť kupujúcemu bezodkladne akúkoľvek zmenu údajov o subdodávateľovi alebo subdodávateľoch uvedených v prílohe č. 2 zmluvy.
3. V prípade, že počas plnenia zmluvy dôjde k zmene subdodávateľa alebo subdodávateľov, predávajúci musí kupujúceho bezodkladne informovať písomne o predmetnej zmene a poskytnúť mu údaje o novom subdodávateľovi alebo nových subdodávateľoch. Príloha č. 2 zmluvy bude v tomto prípade upravená dodatkom k zmluve.

**Čl. 14. ZÁVEREČNÉ USTAN0VENIA**

1. Na vzťahy medzi zmluvnými stranami neupravené touto zmluvou sa vzťahujú príslušné ustanovenia Obchodného zákonníka a ostatné všeobecne záväzné predpisy platné v Slovenskej republike.
2. Zmluvu je možné doplniť alebo zmeniť obojstranne odsúhlasenými dodatkami podpísanými oprávnenými zástupcami oboch zmluvných strán a len v súlade s právnymi predpismi SR.
3. Obidve zmluvné strany prehlasujú, že sa oboznámili s obsahom tejto zmluvy, že nebola dohodnutá v tiesni ani za inak nevýhodných podmienok a že ju uzavreli z vlastnej vôle, určite, vážne a zrozumiteľne.
4. Táto zmluva je vyhotovená v štyroch vyhotoveniach. Kupujúci dostane dve vyhotovenia a Predávajúci dve vyhotovenia.
5. Táto kúpna zmluva je platná a účinná dňom podpisu oboma zmluvnými stranami.
6. Neoddeliteľnou súčasťou tejto zmluvy sú prílohy:

Príloha č. 1 – Cenová ponuka

Príloha č. 2 – Zoznam subdodávateľov

Kupujúci: Predávajúci:

V ..........................., dňa ................ V ..........................., dňa ...................

........................................................... ...........................................................

Meno a priezvisko, funkcia

........................................... ...............................................

Príloha č. 2 Kúpnej zmluvy

**Zoznam subdodávateľov**

|  |  |  |  |
| --- | --- | --- | --- |
| P.č. | Údaje o subdodávateľoch | Osoba oprávnená konať za |  |
| Obchodné meno, sídlo, IČO: | Meno a priezvisko: | Adresa pobytu: |
| 1. |  |  |  |
| 2. |  |  |  |
| 3. |  |  |  |
| 4. |  |  |  |

Poznámky:\*

...................................................................................................................................................................

...................................................................................................................................................................

...................................................................................................................................................................

\*V prípade nezadania podielu zákazky subdodávateľom, uviesť túto skutočnosť do poznámok.

V ........................................., dňa ........................................

............................................................

Meno a priezvisko, funkcia